Residenti tal-Gżira llum esprimew ir-rabja tagħhom fuq il-midja soċjali hekk kif il-grawnd tal-futbol, li hu wżat ukoll minn Gżira United, inbidel f’parkeġġ għall-karozzi. Residenti jinsabu rrabbjata li dan il-grawnd, li t-tfal tal-Gżira damu tant jistennew u li sewa eluf ta’ ewro, spiċċa f’dan l-istat. B’referenza għar-ritratt li ttella’ fuq Facebook, Gżira United FC tellgħu dan il-kumment fuq Facebook: “Il-club qieghed jikkomunika mal-awtoritajiet li huma responsabbli biex tiġi riżolta s-sitwazzjoni”.